ก่อนหน้านี้เคยกินยาคุมฉุกเฉินมาเเล้ว6กล่องค่ะ เดือนละ2ครั้ง ประจำเดือนมาปกติตลอด เเต่จะมีเลือดออกออกมาหลังจากกินยาคุม7วันคือผลข้างเคียงจากยาคุมเฉินใช่ไหมค่ะ ครั้งล่าสุดที่กินยาคุมฉุกเฉินวันที่30 พ.ย.เเละวันที่10ธ.ค ปกติประจำเดือนจะมาทุกวันที่11ของทุกเดือน เเต่เดือนธ.ค มาวันที่16 ซึ่งประจำเดือนมาสีน้ำตาล กับสีเเดงคล้ำ มาเเค่1วัน เกิดจากอะไรค่ะ สามารถทำยังไงให้ประจำเดือนมาเป็นปกติค่ะ
สวัสดีค่ะ การทานยาคุมฉุกเฉิน ย่อมจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ และหากทานบ่อยๆ ประสิทธิภาพในการป้องกันการตั้งครรภ์ก็จะลดลงไปเรื่อยๆ ส่วนการที่หลังจากทานยาคุมฉุกเฉินไปแล้วประมาณ 1 สัปดาห์ อาจมีเลือดออกหรือไม่มีก็ได้ ขึ้นอยู่กับว่าอยู่ในช่วงก่อนหรือปลังการตกไข่ดังนั้น การที่ได้ทานยาคุมฉุกเฉินไปในวันที่ 30 พ.ย. แล้วประจำเดือนที่ควรจะมาในวันที่ 11 ไม่มา แต่มาวันที่ 16 ธ.ค. แทน ก็น่าจะเกิดจากผลของยาคุมฉุกเฉินด้วยค่ะ อย่างไรก็ตาม ควรตรวจหาการตั้งครรภ์ดูด้วย เพราะประสิทธิภาพของยาคุมฉุกเฉินนั้นไม่ถือว่าดีเท่าไหร่ ยิ่งหากมีการใช้บ่อยๆ ค่ะแต่หากตรวจไม่พบการตั้งครรภ์ แนะนำควรเริ่มใช้วิธีคุมกำเนิดที่มีประสิทธิภาพสูงจะดีกว่า เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ